שיחה:נביות

message: בן עדריאל, בטענה כלשהי נגד תקציר העריכה שלי אתה מוחק מידע חשוב ומקורות אמינים ומחזיר את הערך למצב בו היה מבוסס בקושי על מקורות ראשוניים בלבד. ביטול כה גורף הוא לא תקין בעליל אפילו אם יש ממש בטענתך על "שינוי נושא הערך".
לא הבנתי מה הפריע לך בעריכה, הרי הבאתי מקורות העוסקים בנושא הערך – נביות המקראי (באילנות היוחסין של המקרא, עמים מגולמים באמצעות דמויות). בסך הכל הדגשתי במשפט הראשון (בהתאם למקור שהבאתי) שנביות היה בראש ובראשונה שבט (כך הוא מתואר גם במקרא), שזה תיקון והרחבת ההגדרה ולא "שינוי נושא הערך", והרחבתי על האזכור אצל אשורבניפל והזיהוי האפשרי עם הנבטים. אבקשך להחזיר את עריכתי. פעמי-עליון ⁃ שיחה 23:56, 2 במרץ 2024 (IST)
replies: text: בן עדריאל? פעמי-עליון ⁃ שיחה 19:38, 4 במרץ 2024 (IST)
replies: text: :סליחה על חוסר המענה עד עכשיו, אבל נראה לי שגם לי מותר לא להכנס לויקיפדיה יומים...

text: :שוב. נושא הערך הוא דמות, אדם, שיש לו אב (האם דוקא לא ידועה), אחות ואחים, סבא וסבתא. אפשר להרחיב את הערך כך שיזכיר גם את צאצאיו של נביות או שבטים המיוחסים אליו, אבל ההגדרה של נושא הערך הוא הדמות, ולא העם. לכן, העריכה שלך לא מקובלת ולא תקינה. אתה מוזמן בשמחה להחזיר את החלקים הרלוונטיים, באופן שלא ישכתב לחלוטין את תוכן הערך ואת נושאו. בן עדריאל • שיחה • כ"ה באדר א' ה'תשפ"ד  11:18, 5 במרץ 2024 (IST)
replies: text: ::זה בסדר, רק וידאת שלא פספסת את התיוג. לא ראיתי שלא נכנסת לערוך מאז.

text: ::הדואליות של שם במקרא שמייצג גם עם או שבט וגם דמות בשושלת יוחסין היא דבר ידוע מאוד, וידוע עוד יותר שהאופי האישיותי הוא אפונימי (ולא היסטורי) בעיקרו. ראה במיוחד באנציקלופדיה מקראית כרך ד ערך "לוח העמים" (עמ' 440): "אין לקיים, כנראה, את אילן היוחסין כפשוטו (כאילו מדובר כאן על אבות ובנים ממש) [...] המחבר ראה את הסידור הזה, לכל הפחות בכמה מסעיפיו, כסכימה נוחה בלבד", כלומר חלק מאותם אפונימים (כגון אלה המופיעים ברבים) לא החזיקו אפילו באותה דואליות אלא ציינו עמים בלבד (פירוט נוסף בהמשך אותו עמוד). נושא הערך הוא "נביות" (דבר שלא השתנה בעקבות עריכתי) שנכנס לתוך הדואליות הזאת, אך בהיסטוריה היה בעיקר שבט, והדבר צריך להיות מודגש בפתיח. להתייחס לשינוי שעשיתי בפתיח, בהתבסס על מקורות (ולא סתם מקור – האנציקלופדיה המקראית), כ"שינוי נושא הערך" הוא דחוק מאוד. אני מניח שאתה לא מתאר לעצמך שבגלל הדואליות האופיינית הזאת נתחיל ליצור ערכים מופרדים ל"נביות (דמות)" ו"נביות (שבט)", "אדבאל (דמות)" ו"אדבאל (שבט)" וכו'.

text: ::בכל מקרה השחזור שלך היה ממש לא בסדר שכן אם יש לך הסתייגות מחלק אחד של עריכה אתה לא אמור לבטל את כולה. הימנע משחזורים גורפים כאלה. פעמי-עליון ⁃ שיחה 17:44, 5 במרץ 2024 (IST)
replies: text: :::אני מתנצל על האיחוד הניכר בתגובה, אני די עמוס לאחרונה אז כמעט לא הזדמן לי לערוך. כל הפלפולים של האנצ"מ על שמות אפונימיים (שגם הם מסייגים ב'כנראה') לא משנים את העבודה הפשוטה שנושא הערך הוא דמות מקראית, אדם הנזכר במקרא ושמו נביות. היה שבט ששמו נביות, שמתייחס אחר הדמות הזו, אז הגיוני ומתבקש להזכיר אותו בערך, אבל הוא לא הנושא. לכן, עריכה שמשנה את הפתיח מ"נביות הוא דמות מקראית, בנו הבכור של ישמעאל" ל"נביות היה שבט ארמי" היא למעשה שינוי מן היסוד של נושא הערך (ראיה לדבר הוא גם השינוי בקטגוריות – ערך של דמות ספציפית לא אמור להיות מסוגג בקט' של "עמים", כי הוא לא עם). אם ממש תרצה ליצור ערך נפרד לנביות (שבט) אתה יכול, אבל בעיני הוא יכול להסתפק באזכור בערך על אבי השבט.

text: :::ולענין הסיפא של דבריך – אני חולק לחלוטין. אם היתה עריכה שבעיקרה נראית לי מזיקה, אני אבטל אותה, ואם העורך ירצה הוא יוכל להחזיר את הפרטים הנקודתיים שהם בסדר. לא מוטל עלי לנסות לברור את הבר מן התבן, ולא הוגן לעשות עריכה בעייתית ולקוות שמישהו אחר ישקיע מזמנו ויטרח לתקן. (כמובן, צריך להפעיל שיקול דעת, לא הגיוני לבטל עריכה מועילה בגלל תקלדה אחת, אבל אם הכתיבה רצופה תקלדות, למשל, כבר הגיוני לבטל אותה לחלוטין ולדרוש מהכותב שיתקן בעצמו.) בן עדריאל • שיחה • ג' באדר ב' ה'תשפ"ד  14:58, 13 במרץ 2024 (IST)
replies: text: ::::מצטער על האיחור גם אני. אינני מסכים איתך, במיוחד לא בנוגע לשחזור גורף של עריכה המוסיפה תוכן רב רק בגלל משפט אחד שאתה מתנגד לו (לכן גם החזרתי את כל התוכן מלבד המשפט האחד אליו התנגדת), אך לצערי עליי לתעדף והנושא לא בראש סדר עדיפויותיי כרגע. אולי בעתיד אחזור לפה ונשוב לדיון :) פעמי-עליון • שיחה 13:54, 15 במאי 2024 (IDT)

text: ::::זה נראה לי כמו ויכוח מדומה. נביות הוא גם דמות וגם שבט, וכך צריך לכתוב בפתיח. ראובן מ. • שיחה 16:11, 15 במאי 2024 (IDT)
replies: text: :::::כך אכן כתבתי – "נביות היה שבט [...] באילנות היוחסין הוא מופיע כדמות". פעמי-עליון • שיחה 16:13, 15 במאי 2024 (IDT)
thread_title:  "שינוי נושא הערך"